Joseph Schooling

Joseph Isaac Schooling (sündinud 16. juunil 1995) on Singapuri ujuja, olümpiavõitja (2016) 100 meetri liblikujumises. Schooling on esimene Singapuri sportlane, kes on tulnud oma riiki esindades olümpiavõitjaks. Tema isiklik rekord 50,39 sekundit 100 meetri liblikujumises on nii olümpia-, Aasia kui ka Singapuri rekord.

Schooling kvalifitseerus 2012. aasta suveolümpiamängudele, võites 200 m liblikujumises Kagu-Aasia mängudel 2011. aastal. 

Ta võitis kuldmedali 100 meetri liblikujumises 2016. aasta suveolümpiamängudel Rio de Janeiros.

Ta käis koolis ja treenis USA-s Bollesi koolis (The Bolles School). Praegu õpib ta Texase Ülikoolis Austinis, kus on ka ujumismeeskonna liige ning treenib USA olümpiavõistlejate peatreeneri Eddie Reese'i käe all. Schoolingi käes on ka Aasia ja Singapuri rekord 23,25 sekundiga meeste 50 meetri liblikujumises 2015. aasta ujumise maailmameistrivõistlustelt.

2015. ja 2017. aasta maailmameistrivõistlustel võitis ta 100 meetri liblikujumise distantsil pronksmedali.

 Isiklikud rekordid 
Seisuga 29. juuli 2017Joseph Schooling. swimrankings.net. Vaadatud 30.7.2017
Suures basseinis
 Ala  Tulemus  Aeg  Koht 50 m vabalt  22,47 NR  8. juuni 2015   Singapur 100 m vabalt  48,27 NR  9. august 2016   Rio de Janeiro 200 m vabalt  1.49,47 NR  7. juuni 2015   Singapur 50 m liblikat  22,93 AR  23. juuli 2017   Budapest 100 m liblikat  50,39 AR  12. august 2016   Rio de Janeiro 200 m liblikat  1.55,73 NR  8. juuni 2015   Singapur 200 m kompleksi  1.59,99 NR  31. juuli 2013   Barcelona

Väikeses basseinis
 Ala  Tulemus  Aeg  Koht 50 m liblikat  23,58 NR  14. detsember 2012   İstanbul 100 m liblikat  51,84 NR  12. detsember 2012   İstanbul 200 m liblikat  1.59,44 NR  16. november 2012   İstanbul

Viited

 Välislingid 

Kategooria:Singapuri sportlased
Kategooria:Ujujad
Kategooria:Olümpiavõitjad
Kategooria:Sündinud 1995